Italo Svevo

Italo Svevo, vlastným menom Aron Hector Schmitz (* 19. december 1861, Terst, Taliansko – † 13. september 1928, Motta di Livenza) bol taliansky spisovateľ.

 Charakteristika knihy – Senilita 
Román Senilita je v poradí druhým Svevovým dielom. Prejavil sa v ňom už ako zrelý autor. Jeho hlavnou témou je analýza ľudských vzťahov, z ktorej mu vychádza obraz neschopnosti ľudí pochopiť sa navzájom. Emilio Brentani žije ako vážený človek pokojným životom so svojou sestrou Amáliou. Jedného dňa sa zoznámi s dievčinou ľahkých mravov, inteligentnou, no koketnou An-giolinou, a toto stretnutie rozvráti jeho život. Ako ju spoznal, zanedbáva svoju prácu a rozmýšľa iba o nej. Angiolina sa stane modelkou v ateliéri jeho najlepšieho priateľa, sochára Balliho. Emilio sa chytá do vlastnej pasce, klame a týra sám seba. O tom, že je zaľúbený, vie aj jeho sestra Amália, no ona sa mu so svojimi citmi nezdôverí; o jej snoch a o jej citoch k Emiliovmu priateľovi Ballimu sa dozvie iba z toho, že sestra začne rozprávať zo sna… Postupne sa z nej však stane narkomanka (éteromanka) a čoskoro na následky svojej slabosti zomiera. Po jej smrti si Emilio uvedomí, že jeho nedostatok energie, jeho skleslosť robí z neho strojcu vlastného nešťastia i nešťastia iných.

 Ukážka z knihy 
"Pri obede si Amália musela všimnúť, že novina, ktorá rozčúlila Emilia, nie je dobrá. Drsne sa na ňu osopil, že ešte nemá hotový obed; je hladný a má naponáhlo. Potom prežíval muky, že musí jesť, keď sa najprv znemožnil takým vyhlásením. Po obede však zostal nehybne sedieť nad prázdnym tanierom. Už sa rozhodol; v ten deň za Angiolinou nepôjde, ba nikdy viac. Najprudšiu bolesť mu spôsobovalo, že urazil sestru. Videl, aká je smutná a bledá. Najradšej by ju bol poprosil o prepáčenie. Ale neodvážil sa. Cítil, že by sa rozplakal ako dieťa, keby mu teraz vyšli z úst milé slová."

 Iné projekty 

 Externé odkazy 
 Bibliografia
 Dielo

Kategória:Talianski spisovatelia
Kategória:Talianski ateisti
Kategória:Osobnosti z Terstu